Þingræður haldnar á Alþingi Íslendinga

forseti (BSv): Þingsköp mæla svo fyrir, að hluta skuli um sæti þingmanna á fyrsta deildarfundi. Nú var það eigi gert í gær, og vil jeg því leita álits hv.þdm. um, hvort það megi ekki gerast á þessum fundi.

Nú er fyrsti fundur hjá liðinn, og þarf afbrigði frá þingsköpum til þess að gera þetta

. Fordæmi eru fyrir því, að hlutað hafi verið um sæti á 2. fundi deildarinnar, er það hefir gleymst á hinum fyrsta. Nú sitja 3 nýir þingmenn í þessari deild, og hafa þeir enn ekki hlotið föst sæti. Þætti mjer þá ráð, að farinn væri sá meðalvegur, að þeir hluti um hin auðu sæti, en aðrir hv.þm. sitji í sætum þeim, er þeir hafa haft.

Jeg styð þessa tillögu. - ÓTh: Þarf eigi afbrigða frá þingsköpum til þess að þetta verði gert á þessum fundi?

.

Tryggvi Þórhallsson Jeg vil láta þess getið, að á fundi í gær kom fram ósk um, að hlutað væri um sætin, en hæstv. forseti (BSv) hefir ef til vill ekki heyrt hana. 

Forseti (BSv): Það er rjett hjá hv. 1. þm. Reykv. (HjV), að hann bar þessa ósk fram í gær, en mjer láðist að verða við henni. Nú hefir komið fram tillaga um, að allir háttv.þdm. sitji kyrrir í sætum sínum, nema hinir 3 nýju hv.þm.; þeir hluti um hin auðu sæti. Vil jeg spyrja hæstv. stjórn og hv. deild, hvort heimild fáist fyrir þessum afbrigðum frá þingsköpum.

þarf ekki fyrst afbrigði frá þingsköpum til að taka málið fyrir?

. Þau afbrigði felast í hinum, ef veitt verða.

Björn Líndal Þetta mál hefir alls ekki verið tekið á dagskrá í dag og ekki leyft að taka það fyrir. Auk þess er það of seint fram komið. Mun jeg því sitja í mínu gamla sæti á þessu þingi, þótt önnur ákvörðun verði tekin hjer í deildinni í dag, því allar slíkar ákvarðanir verð jeg að telja ólöglegar.

Forseti (BSv): Jeg hefi fyrir mjer álit engu ómerkari lögfræðings en hv.þm. Ak. (BL) um þetta mál, þar sem er Jón heitinn Magnússon forsætisráðherra. Fyrir nokkrum árum hafði gleymst að hluta um sæti á fyrsta fundi, og sagði Jón forsætisráðherra Magnússon þá, að ekki þyrfti nema ein afbrigði frá þingsköpum, til þess að það yrði gert á 2. fundi. En ef hæstv. stjórn vill hafa afbrigðin í tvennu lagi, get jeg fallist á það.  (Atvrh. MG: Jeg hefi ekkert á móti því, þótt aðeins sjeu ein afbrigði)  . Þá vil jeg bera Undir háttv. deild, hvort hún heimili þessi afbrigði.

Magnús Jónsson Jeg vil gera það að tillögu minni, að afbrigða sje leitað í tvennu lagi, svo að háttv.þdm. átti sig betur á því, um hvað verið er að greiða atkvæði.

Forseti (BSv): Svo er að sjá, sem hv.þdm. viti eigi vel, um hvað atkvæða er leitað. Get jeg því fallist á till.hv. 2. þm. Reykv. (MJ). Vil jeg því leyfa mjer að bera það undir hv. deild, hvort málið megi koma fyrir.

Forseti (BSv): Þar sem afbrigða er synjað um það, að málið megi koma fyrir, verð jeg að biðja alla hv.þm. að sitja í þeim sætum, er þeir hafa fengið.

Hjeðinn Valdimarsson Jeg hafði í fyrstu tekið annað sæti, og vil beiðast úrskurðar um það, hvar jeg eigi nú að vera.

Forseti (BSv): Jeg vona, að hv. 4. þm. Reykv. (HjV) geti jafnað það mál sjálfur við þann hv.þm., sem tekið hefir það sæti, er hann hafði í gær.

Forseti (BSv): Það hefir verið venja um mörg ár að kjósa 7 menn í þessa nefnd.  (BL og ÓTh: Þarf ekki afbrigði frá þingsköpum til þess?)  . Að undanförnu hafa deildarmenn allir samþykt þetta, en ég er fús að leita afbrigða, ef menn vilja það heldur.

Forseti (BSv): Þá fer fram kosning á 5 mönnum í fjárhagsnefnd.

Tryggvi Þórhallsson Jeg vildi biðja hæstv. forseta (BSv) að veita nokkurt fundarhlje, þar sem mjer er kunnugt, að sá flokkur, sem jeg er í, hafði búist við, að haldið yrði gamalli venju og kosnir 7 menn í fjárhagsnefnd. Vildi jeg því, að við fengjum tóm til að ráðgast um, hvaða mönnum við ættum að stinga upp á, þegar aðstaðan hefir breyst. Forseti veitti fundarhlje í 10 mínútur. Að því loknu var kosningum haldið áfram. Á A-lista voru KIJ, HStef og JakM, en á B-lista BL, JAJ og MJ. - A-listi fjekk 15 atkv., en B-listi 13 atkv. Lýsti forseti þessa þm. því rjett kjörna í nefndina: Klemens Jónsson, Björn Líndal, Halldór Stefánsson, Jón A. Jónsson og Jakob Möller. 2. Fjárveitinganefnd. Á A-lista voru TrÞ, IngB, MT og ÞorlJ, en á B-lista ÞórJ, JS, PO og ÁJ. - A-listi fjekk 15 atkv., en B-listi 13 atkv. - Forseti lýsti yfir, að rjett kjörnir væru í nefndina: Tryggvi Þórhallsson, Þórarinn Jónsson, Ingólfur Bjarnarson, Jón Sigurðsson, Magnús Torfason, Pjetur Ottesen og Þorleifur Jónsson. 2. Samgöngumálanefnd. Á A-lista voru KIJ, SvÓ og PÞ, en á B-lista HK, JÓl og JAJ. A-listi fjekk 14 atkv., B-listi 13 atkv., en 1 seðill var auður. - Lýsti forseti rjett kjörna í nefndina: Klemens Jónsson, Hákon Kristófersson, Svein Ólafsson, Jón Ólafsson og Pjetur Þórðarson. 4. Landbúnaðarnefnd. Á A-lista voru HStef, PÞ og JörB, en á B-lista HK, ÁJ og JS. A-listi fjekk 14 atkv., B-listi 13 atkv., en 1 seðill var auður. Forseti lýsti rjett kosna í nefndina: Halldór Stefánsson, Hákon Kristófersson, Pjetur Þórðarson, Arnar Jónsson og Jörund Brynjólfsson. 5. Sjávarútvegsnefnd. Á A-lista voru SvÓ, BSt og HjV, en á B-lista ÓTh, SigurjJ og BL. A-listi fjekk 14 atkv., B-listi 13 atkv., en 1seðill var auður. Lýsti forseti yfir, að rjett væru kjörnir í nefndina: Sveinn Ólafsson, Ólafur Thors, Bernharð Stefánsson, Sigurjón Jónsson og Hjeðinn Valdimarsson. 6. Mentamálanefnd. Á A-lista voru ÁÁ, JG og BSt, en á B-lista MJ, JK og SigurjJ. A-listi fjekk 14 atkv., B-listi 13 atkv., en 1 seðill var auður. Lýsti forseti rjett kjörna í nefndina: Ásgeir Ásgeirsson, Magnús Jónsson, Jón Guðnason, Jón Kjartansson og Bernharð Stefánsson. 7. Allsherjarnefnd. Á A-lista voru JörB, JG og HjV, en á B-lista JK, ÁJ og PO. A-listi fjekk 14 atkv., B-listi 13 atkv., en 1 seðill var auður. Forseti lýsti yfir, að rjett væru kjörnir í nefndina: Jörundur Brynjólfsson, Jón Kjartansson, Jón Guðnason, Árni Jónsson og Hjeðinn Valdimarsson. Á 9. fundi deildarinnar, föstudaginn 18. febr., að lokinni dagskrá, mælti

Atv.- og dómsmrh. (Magnús Guðmundsson): Jeg leyfi mjer hjer með að leggja fyrir hv. deild þessi lagafrumvörp: A. Af hálfu dóms- og kirkjumálaráðuneytisins: 1. Frv. til l. um heimavistir við Hinn almenna mentaskóla. 2. - til l. um samskóla Reykjavíkur. 3. - til l. um veiting ríkisborgararjettar. B. Af hálfu atvinnu- og samgöngumálaráðuneytisins: 1. Frv. til l. um breyting á 1. nr. 46, 27. júní 1921, um afstöðu foreldra til óskilgetinna barna. 2. - til fátækralaga. 3. - til l. um heimild handa atvinnumálaráðherra til að veita sjerleyfi til járnbrautarlagningar milli Reykjavíkur og Þjórsár og til að virkja Urriðafoss. 4. Frv. til l. um útrýming fjárkláða. 5. - til l. um viðauka við 1. nr. 40, 19. júní 1922, um atvinnu við siglingar. Þessi 8 frv. vænti jeg, að forseti taki á dagskrá eftir þingsköpum.

Forsrh. og fjrh. (Jón Þorláksson) Jeg leyfi mjer að leggja þessi frv. fyrir hv. deild af hálfu fjármálaráðuneytisins: 1. Frv. til fjárlaga fyrir árið 1928. 2. - til l. um samþykt á landsreikningnum 1925. 3. - til fjáraukalaga fyrir árið1925. 4. - til l. um gjald af innlendum tollvörutegundum. Vil jeg biðja hæstv. forseta að taka þessi frv. fyrir í hv. deild, svo sem þingsköp mæla fyrir. Á 13. fundi deildarinnar, miðvikudaginn 23. febr., mælti